Καλλίνικος Δελικάνης

Ο Καλλίνικος Δελικάνης (ή Δεληκάνης) γεννήθηκε στη Λέσβο το 1855. Σπούδασε στη Ρώμη και εκεί ασπάστηκε τον Ρωμαιοκαθολικισμό και χειροτονήθηκε διάκονος και πρεσβύτεροςΟ Μητροπολίτης Καισαρείας Καλλίνικος. Το 1885 έγινε δεκτός στην Ορθοδοξία ως πρεσβύτερος και υπηρέτησε στην ενορία Ευαγγελιστρίας Προπόδων Ταταούλων Κωνσταντινουπόλεως. Διετέλεσε επίσης Επόπτης των Σχολών Κωνσταντινουπόλεως, Ιεροκήρυκας της Κοινότητας του Πέραν, Αρχειοφύλακας του Οικουμενικού Πατριαρχείου και Αρχισυντάκτης του επίσημου περιοδικού του Πατριαρχείου «Εκκλησιαστική Αλήθεια».

Στις 13 Σεπτεμβρίου 1909 χειροτονήθηκε στον Πατριαρχικό Ναό του Αγίου Γεωργίου στο Φανάρι Μητροπολίτης Βελεγράδων (Βερατίου). Στις 23 Ιουνίου 1911 εξελέγη Μητροπολίτης Βεροίας και στις 16 Οκτωβρίου του 1912 υποδέχτηκε στην πόλη τον ελληνικό απελευθερωτικό στρατό και τον διάδοχο Κωνσταντίνο. Ο Καλλίνικος ήταν ο πρώτος που τέλεσε λειτουργία στον ιστορικό παλαιό μητροπολιτικό ναό αγίων Αποστόλων Πέτρου και Παύλου Βεροίας (Παλαιά Μητρόπολις) μετά την απελευθέρωση της πόληςΤιμοθέου Χαλκιά, «Καλλίνικος Δελικάνης, ο μητροπολίτης της Απελευθέρωσης», σελ. 2. Το 1920, ως βενιζελικός, αναγκάστηκε να εγκαταλείψει την πόλη μετά την εκλογική νίκη της αντιβενιζελικής παράταξης και παρέμεινε τυπικά Μητροπολίτης ως τις 25 Νοεμβρίου 1921, οπότε εξελέγη Μητροπολίτης Κυζίκου.

Στις 10 Φεβρουαρίου 1922 εγκαταστάθηκε στη Μητρόπολη Κυζίκου και στις 26 Ιουλίου 1932 εξελέγη Μητροπολίτης Καισαρείας. Απεβίωσε στη Χάλκη των Πριγκηποννήσων στις 11 Ιανουαρίου 1934.

Παραπομπές

Πηγές
 Ο Μητροπολίτης Καισαρείας Καλλίνικος
 Τιμοθέου Χαλκιά, Εκκλησία και Κοινωνία στη Βέροια, από την απελευθέρωση μέχρι τη μετεμφυλιακή εποχή (1912-1958), Θεσσαλονίκη 2011
 Τιμοθέου Χαλκιά, «Καλλίνικος Δελικάνης, ο μητροπολίτης της Απελευθέρωσης»

Κατηγορία:Μητροπολίτες Βεροίας, Ναούσης και Καμπανίας
Κατηγορία:Μητροπολίτες Κυζίκου
Κατηγορία:Μητροπολίτες Καισαρείας